CELEX: 62009CN0085
Language: mt
Date: 2009-02-27 00:00:00
Title: Kawża C-85/09 P: Appell ippreżentat fis- 27 ta' Frar 2009 mis-sentenza mogħtija mill-Qorti tal-Prim’Istanza (It-Tmien Awla) fis- 17 ta' Diċembru 2008 fil-Kawża T-137/07, Portela – Comércio de artigos ortopédicos e hospitalares, L da vs Il-Kummissjoni tal-Komunitajiet Ewropej

1.5.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 102/16
            
         Appell ippreżentat fis-27 ta' Frar 2009 mis-sentenza mogħtija mill-Qorti tal-Prim’Istanza (It-Tmien Awla) fis-17 ta' Diċembru 2008 fil-Kawża T-137/07, Portela – Comércio de artigos ortopédicos e hospitalares, Lda vs Il-Kummissjoni tal-Komunitajiet Ewropej
   (Kawża C-85/09 P)
   2009/C 102/26
   Lingwa tal-kawża: Il-Portugiż
   
      Partijiet
   
   
      Appellanti: Portela – Comércio de artigos ortopédicos e hospitalares, Lda (rappreżentant: C. Mourato, avukat)
   
      Appellata: Il-Kummissjoni tal-Komunitajiet Ewropej
   
      Talbiet tal-appellanti
   
   L-appellanti titlob lill-Qorti tal-Prim’Istanza jogħġobha:
   
               —
            
            
               tannulla parzjalment id-digriet appellat fil-parti li tikkunsidra li ma ġietx stabbilita r-rabta kawżali bejn in-nuqqas tal-Kummissjoni u l-preġudizzju allegatament subit (punti 96, 07, 99, 100 u 101 tad-digriet appellat) mill-appellanta.
            
         Kif ukoll, billi tiddeċiedi mill-ġdid l-appell fuq il-mertu, sabiex,
   
               —
            
            
               preliminarjament tiddikjara li, f’dan il-każ ġew sodisfatti l-kundizzjonijiet ta’ responsabbiltà mhux kuntrattwali tal-Kummissjoni; tikkundanna lill-Kummissjoni għall-ħlas ta’ kumpens għad-danni allegatament subiti; u tikkundanna lill-Kummissjoni għall-ispejjeż kollha taż-żewġ istanzi, inklużi dawk tal-appellanta.
            
         
               —
            
            
               sussidjarjament, terġa’ tibgħat il-kawża quddiem il-Qorti tal-Prim’Istanza, sabiex din tivverifika li ġew sodisfatti l-kundizzjonijiet ta’ responsabbiltà mhux kuntrattwali; tikkundanna lill-Kummissjoni għall-ħlas tal-kumpens għad-danni allegatament subiti; u tikkundanna lill-Kummissjoni għall-ispejjeż – inklużi dawk tal-appellanta – għal dan l-appell u għall-kawża quddiem il-Qorti tal-Prim’Istanza.
            
         
      Aggravji u argumenti prinċipali
   
   
               —
            
            
               nuqqas ta’ motivazzjoni suffiċjenti tad-digriet appellat, peress li l-Qorti tal-Prim’Istanza ma weġbitx għall-argumenti invokati mill-appellanta, fil-punti 92 u 93 tar-rikors inizjali, li jgħidu li n-nuqqas ta’ rappreżentant tal-produttur fiż-Żona Ekonomika Ewropea, li hu obbligatorju skont id-direttiva, ipprekluda l-proċess ta’ stima u ta’ konformità magħmul mill-korp innotifikat, kif ukoll, l-affermazzjoni tal-Kummissjoni li ma ġietx imsejħa sabiex tintervjeni fil-proċedura ta’ salvagwardja, peress li l-awtorità Portugiża Infarmed ma mexietx skont l-Artikolu 14B tad-Direttiva tal-Kunsill 93/42/KEE (1) tal-14 ta’ Ġunju 1993, dwar mezzi mediċi, kif emendata bid-Direttiva tal-Parlament Ewropew u tal-Kunsill 98/79/KE (2) tas-27 ta’ Ottubru 1998, dwar il-mezzi mediċi djanjostiċi in vitro;
            
         
               —
            
            
               żball ta’ evalwazzjoni tar-rabta kawżali bejn l-imġiba tal-Kummissjoni u d-dannu subit mill-appellanta u interpretazzjoni żbaljata tal-Artikoli 8 u 14B tad-direttiva, min-naħa tal-Qorti tal-Prim’Istanza;
            
         
               —
            
            
               ksur tad-drittijiet tad-difiża peress li ma tatx lok għal miżuri istruttorji kif mitlub mill-appellanta.
            
         
      (1)  ĠU L 169, p. 1.
   
      (2)  ĠU L 331, p. 1.